Alar Süda

Metsaülem

Riigimetsa Majandamise Keskus 23.05.2024 nr NJ-HLD-1/513

[alar.suda@rmk.ee](mailto:alar.suda@rmk.ee)

**Estonia kaevanduse tuulutusšurfi nr 213 rajamise projekti**

**kooskõlastamine, Ahtme metskond 36 kinnisasja isikliku**

**kasutusõigusega ja Ahtme metskond 112 kinnisasja isikliku**

**kasutusõigusega ning ajutise kasutusõigusega koormamise**

**tingimused**

Käesolevaga edastame Riigimetsa Majandamise Keskusele (edaspidi RMK) kooskõlastamiseks Enefit Power AS poolt koostatud töö nr B.1.2.-113 „Estonia kaevanduse tuulutusšurfi nr 213 rajamise projekt“, mille lahenduse kohaselt kavandatakse Ahtme metskond 36 kinnisasjale (22901:001:0330) tuulutussurfi nr 213 juurdepääsutee (1586 m2) lõik. Ahtme metskond 112 kinnisasjale (22901:001:0298) kavandatakse 2600 m2 suurune tuulutusšurfi ehitusplats ning 1278 m2 suurune juurdepääsutee lõik. Lisaks on Ahtme metskond 112 kinnisasjale kavandatud ajutised maakasutused šurfi ehituse ajaks väljatava pinnase ajutiseks ladustamiseks (maatükid pindalaga 2099,5 m2 ja 3035,5 m2). Ahtme metskond 36 ja 112 kinnisasjade riigivara valitseja on Kliimaministeerium ning volitatud asutus RMK. Tuulutusšurf nr 213 ja selle juurdepääsutee paiknevad Eesti põlevkivimaardla Estonia kaeveväljal. Kaevandamisloa nr KMIN-054 omaja on Enefit Power AS.

Projekti lahenduse realiseerimiseks soovime Ahtme metskond 36 kinnisasjale (katastritunnus 22901:001:0330, registriosa nr 3929650, asukoht Kurtna küla, Alutaguse vald, Ida-Viru maakond, maatulundusmaa 100%, pindala 764,05 ha) seada ligikaudu 1586 m2 ulatuses isikliku kasutusõiguse tuulutusšurfi juurdepääsutee teenindamiseks. Ahtme metskond 112 kinnisasjale (katastritunnus 22901:001:0298, registriosa nr 13066450, asukoht Kurtna küla, Alutaguse vald, Ida-Viru maakond, kaitsealune maa 100%, pindala 70069 m2) soovime seada ligikaudu 2600 m2 suuruse isikliku kasutusõiguse tuulutusšurfi ehitusplatsi ning 1278 m2 suuruse isikliku kasutusõiguse juurdepääsutee teenindamiseks. Isikliku kasutusõiguse alad on näidatud käesolevale kirjale lisatud projekti joonisel. Isikliku kasutusõiguse soovime seada Enefit Power AS (registrikood nr 10579981, aadress Auvere küla, Narva-Jõesuu linn, 40107 Ida-Virumaa, e-posti aadress [info@enefitpower.ee](mailto:info@enefitpower.ee)) kasuks 16 aastaks tähtaja pikendamise võimalusega.

Lisaks soovime sõlmida maarendilepingu 5135 m2 suurusele maa-alale Ahtme metskond 112 kinnisasjale šurfi ehituse ajaks väljatava pinnase ajutiseks ladustamiseks vastavalt käesolevale kirjale lisatud projekti joonisele.

Eeltoodust tulenevalt palume kooskõlastada Enefit Power AS töö nr B.1.2.-113 „Estonia kaevanduse tuulutusšurfi nr 213 rajamise projekt“. Palume esitada RMK ettepanekud Ahtme metskond 36 ja 112 kinnisasjade kasutamiseks andmise tasu ja tingimuste kohta tuulutusšurfi ning selle juurdepääsutee rajamiseks ja kasutamiseks. Lisaks palume esitada RMK tingimused Ahtme metskond 112 kinnisasja ajutise kasutuseõigusega koormamiseks šurfi nr 213 ehituse ajaks väljatava pinnase ajutiseks ladustamiseks kavandatava platsi rajamiseks ja kasutamiseks.

Lugupidamisega

(allkirjastatud digitaalselt)

Ave Talli

Enefit Power AS volitatud esindaja

Lisa: Estonia kaevanduse tuulutusšurf nr 213 rajamise projekt (joonis ja seletuskiri)